Toets jou kennis deur die klompie vrae hieronder in ’n paar ledige minute te beantwoord. Klik telkens op die knoppie van jou keuse. Klik dan verder ondertoe op die balkie Kry punte om te sien hoe jy in die toetsie gevaar het. As jy ’n taamlike algemene kennis het—of ’n ywerige Mieliestronk-besoeker is—behoort jy sommer speel-speel honderd persent te kry!
AL gewonder hoekom krap ’n mens jou kop as jy besig om hard te dink? Een verklaring sou seker wees dat jy onbewustelik jou kopvel masseer om meer bloed na jou brein te laat stroom sodat jy helderder kan dink.
Maar daar is ander vrae oor die menslike denke wat straks nie so maklik beantwoord kan word nie. Byvoorbeeld:
• Hoe sal dit wees as ’n mens ’n gedagte kry, maar die gedagte wat jy kry, is nie die gedagte wat jy dink jy kry nie?
• As ’n gedagte jou te binne skiet, waar was dit voordat dit jou te binne geskiet het? En waarheen gaan dit daarna?
OM mee af te sluit, ’n interessante vraag: Wat is ongewoon aan die paragraaf hieronder? Die antwoord verskyn onderstebo onderaan die paragraaf—of, as jy nie onderstebo kan lees nie, plaas eenvoudig jou muis se pyltjie bo-op die onderstebo skrif en jy het die antwoord.